3. Vis interesse for din partner
Brug ti minutter hver aften til at tale om jeres dag. Sluk for mobilen, tv´et, computeren osv., så I har hinandens udelte opmærksomhed. Lyt interesseret på, hvad han eller hun fortæller dig. Lad være med at afbryde for at fortælle om dine egne oplevelser, men stil gerne uddybende spørgsmål.

Selvfølgelig kan I tale sammen om det, der optager jer, på andre tidspunkter af dagen. Men i en travl hverdag er man ofte samtidig optaget af andre ting eller nødt til at tage sig af børnene.

Derfor kan det være godt at afsætte et tidspunkt, hvor I ikke beskæftiger jer med andet end hinanden.

